Bolesť hlavy a vracanie
Dobrý večer prajstrašné ma.boli chlava a vraciam ako simam pomoc
Dobrý deň,
ďakujeme za prejavenú dôveru.
Vracanie je reflexný obranný mechanizmus organizmu, pri ktorom sa telo zbavuje látok, ktoré vyvolali podráždenie žalúdka či okolitých častí tráviacej sústavy. Príčinou jeho vzniku je najčastejšie diétna chyba či vírusové ochorenie. Základom liečby je dopĺňanie dostatočného množstva tekutín, aby sa predišlo dehydratácii organizmu. Na doplnenie tekutín sú vhodné minerálne vody bez príchute, čierny čaj, no najmä
rehydratačné roztoky
. Tie okrem tekutín doplnia organizmu aj stratené minerály a cukor.
Na liečbu bolesti počas vracania je možné podať liek
Paralen
vo forme čapíkov. Dospelí a dospievajúci nad 15 rokov (50 kg<) užívajú 1-2 čapíky podľa potreby v časovom odstupe najmenej 4 hodiny. Maximálna denná dávka je 8 čapíkov (4000 mg paracetamolu), najvyššia jednotlivá dávka sú 2 čapíky (1000 mg paracetamolu). Pri pretrvávaní príznakov sa obráťte na lekára.
Pokiaľ je bolesť hlavy sprevádzaná vracaním, môže sa jednať o viaceré zdravotné problémy, ako napríklad migréna, ochorenia krčnej chrbtice a pod. Ak sa u Vás také príznaky vyskytli prvý krát, je potrebné sa obrátiť na lekára pre správnu diagnostiku a následné nastavenie vhodnej liečby.
Prajem skorú úľavu od ťažkostí.
S pozdravom
PharmDr. Veronika Kiabová